ΤΖΑΜΣΕΝΤ ΚΑΝ ΩΣ ΜΑΝΤΑΝ ΚΟΥΜΑΡ ΔΟΚΙΜΑΣΤΙΚΟ
Τζαμσέντ Καν, δοκιμαστικό, λήψη ένα!
Πάμε!
Ίσως έχω κάνει πολλά λάθη στη ζωή μου,
αλλά το να μετανιώνω και να ζητώ συγγνώμη είναι ενάντια στις αρχές μου.
Γι' αυτό, πριν χάσω και το τελευταίο ίχνος ανθρωπιάς,
σε παρακαλώ, φύγε, πατέρα!
-Κούνβαρ, δεν θα το κάνεις! -Περίμενε και θα δεις.
Αυτή για τον αστυνόμο Βαρμά.
Αυτή για τον Σοχάν, σύζυγο της Σουτζάτα.
Και αυτή για τον πόνο που μου έχει προκαλέσει ο κόσμος!
Θα τους σκοτώσω όλους.
Κι αν μπεις στον δρόμο μου,
-θα σκοτώσω κι εσένα, πατέρα. -Κάν' το!
Δεν με νοιάζει αν μου ρίξεις!
Αλλά θα σε σκοτώσω αν απλώσεις χέρι στη Σουτζάτα.
Αφού επιμένεις, ας είναι.
Πατέρα.
Το όπλο μου δεν ήταν γεμάτο.
Να σε τρομάξω ήθελα...
Στοπ! Λήψη δύο!
Αυτός ήταν ο πρώτος και αληθινός Μαντάν Κουμάρ των Ταινιών Ρόι.
Ο Μπινόντ Ντας τον έβαλε στο αμάξι του
με την πρόθεση να τον δολοφονήσει.
Επίτηδες τράκαρε το αυτοκίνητο.
Και τον σκότωσε χτυπώντας τον ανελέητα στο κεφάλι.
Το κίνητρό του...
Ο Μπινόντ Ντας ήθελε να γίνει ο Μαντάν Κουμάρ.
Επιτυχία
5 ΙΟΥΛΙΟΥ 1953
Η κυρία Σουμίτρα;
Έξω είναι.
Κάθισε, θα ξανάρθω.
Πάει ο κος Ρόι.
Το στούντιο είναι πια δικό σου.
Το στούντιο;
Θα το είχα σκάσει με τον Τζαμσέντ πολύ καιρό πριν.
Να το σκάμε...
Η απόδραση...
δεν είναι το πεπρωμένο μας.
Κάνεις λάθος.
Ο δολοφόνος του Τζαμσέντ και του Ρόι είναι ακόμα ελεύθερος.
ΕΘΝΙΚΟΣ ΚΗΡΥΚΑΣ ΔΟΛΟΦΟΝΟΣ
Σκότωσε ο ένας Μαντάν Κουμάρ τον άλλο Μαντάν Κουμάρ;
Διαβάστε το στα σημερινά νέα.
Διαβάστε το στα τελευταία νέα, μόνο με δύο άνα!
Είναι δολοφόνος ο Μαντάν Κουμάρ;
Αυτός που ξέρουμε ως Μαντάν Κουμάρ ήταν βοηθός στις Ταινίες Ρόι
και το δεξί χέρι του Σρίκαντ Ρόι...
Μαντάν Κουμάρ...
Καταραμένε!
ΑΣΤΥΝΟΜΙΚΟ ΤΜΗΜΑ ΚΟΛΑΜΠΑ
ΜΠΙΝΟΝΤ ΝΤΑΣ ΥΠΟΓΡΑΦΗ
Θέλουμε μια απάντηση.
Μπορείς να τον πάρεις.
Ο κύριος Μαντάν δεν επιτρέπεται να φύγει από την πόλη.
Γνωρίζουμε τους όρους της εγγύησης, αστυνόμε.
Ο κύριος Μαντάν είναι γνωστός. Και είναι και αθώος.
Δεν υπάρχει λόγος να το σκάσει.
Πάμε, κύριε.
Ευχαριστώ.
Μαντάν.
Ξέρεις ότι η Σουμίτρα Κουμάρι
θα κάνει ό, τι μπορεί για να σε καταστρέψει.
Μην ανησυχείς.
Δεν θα το επιτρέψουμε.
Θα προστατεύσουμε τη φήμη σου με κάθε κόστος, μέχρι να βγει η απόφαση.
Και καμιά εφημερίδα ή περιοδικό
δεν θα επιτρέπεται να τυπώνει τίποτα εναντίον σου.
Σου το υπόσχομαι.
Πώς τα πάει ο ήρωάς μας;
Ήρωας;
Ο Ναρέν. Το αστέρι του Άντολαν. Τι κάνει;
Πώς πάει η εκπαίδευσή του;
Μια χαρά.
-Εξασκείται στα ούρντου, στο πλέι μπακ... -Ναι.
Στην ιππασία.
-Περνάει καλά. -Ναι.
Ανυπομονεί να δράσει μπροστά στην κάμερα.
Θα έρθουμε κάποια στιγμή να τον δούμε να εξασκείται.
ΕΙΡΗΝΟΔΙΚΕΙΟ
Ο Τζαμσέντ Καν.
Η πρώτη επιλογή των Ταινιών Ρόι
για τον ρόλο του Μαντάν Κουμάρ.
Ένας κοινός υπάλληλος,
ο Μπινόντ Ντας,
ονειρευόταν επίσης να γίνει σταρ.
Αυτή η ευκαιρία, όπου ένα μεγάλο στούντιο θέλει να λανσάρει ένα νέο πρόσωπο
μπροστά σε όλον τον κόσμο ως ήρωα,
ήταν τεράστια ευκαιρία για κάθε ανερχόμενο ηθοποιό.
Και για τον κατηγορούμενο, τον Μπινόντ Ντας, ήταν μοναδική ευκαιρία.
Ο Μπινόντ Ντας ήταν υπάλληλος του στούντιο.
Ήταν άτομο της εμπιστοσύνης του ιδιοκτήτη του στούντιο, του Σρίκαντ Ρόι.
Το μόνο που εμπόδιζε τον Μπινόντ Ντας να γίνει Μαντάν Κουμάρ
ήταν ο Τζαμσέντ Καν.
Έτσι, όταν ο αείμνηστος Σρίκαντ Ρόι έστειλε τον Μπινόντ Ντας στο Λάκναου,
ο κατηγορούμενος σχεδίασε επιμελώς
τον φόνο του Τζαμσέντ Καν.
Έναν φόνο εκ προμελέτης.
Γιατί όσο ένας ταλαντούχος και έξυπνος ηθοποιός σαν τον Τζαμσέντ Καν
διεκδικούσε τον ρόλο του Μαντάν Κουμάρ,
ο Μπινόντ Ντας δεν είχε καμία ελπίδα.
Αφού τον σκότωσε,
εκμεταλλεύτηκε τη σχέση του με τον κύριο Ρόι,
και με το μικρό ή ανύπαρκτο ταλέντο του,
κατάφερε να ευχαριστήσει τον Σρίκαντ Ρόι λέγοντας κάποιες ατάκες.
Και έγινε Μαντάν Κουμάρ ο ίδιος.
Αυτό το όνομα, "Μαντάν Κουμάρ".
Σε αυτήν την περίπτωση, τόσο ο δολοφόνος,
όσο και το κίνητρο του φόνου.
Και η εισαγγελία θα αποδείξει αυτό το γεγονός.
Ησυχία!
Η υπεράσπιση να παρουσιάσει την εναρκτήρια δήλωσή της στους ενόρκους.
Ευχαριστώ, κε πρόεδρε.
Κύριοι ένορκοι.
Είναι έγκλημα ένα άτομο ταπεινής καταγωγής να κάνει μεγάλα όνειρα;
Καθόλου.
Ο πελάτης μου, ο Μπινόντ Ντας, κατηγορείται άδικα
ότι προσπάθησε να εκπληρώσει αυτά τα όνειρα, που όλοι μας έχουμε κάνει,
δολοφονώντας κάποιον.
Σήμερα ο Μπινόντ Ντας είναι ο Μαντάν Κουμάρ.
Μα πάνω απ' όλα, είναι ένας κοινός άνθρωπος.
Ο κόσμος τον αγαπά επειδή βλέπει τον εαυτό του σε αυτόν.
Και ο κοινός άνθρωπος σε αυτήν τη χώρα
δεν έχει τον χρόνο να σχεδιάσει έναν φόνο.
Αγωνίζεται να βρει φαγητό, ρούχα, στέγη για τον ίδιο και την οικογένειά του.
Και αυτό ακριβώς έκανε ο πελάτης μου.
Κύριοι ένορκοι,
ο Μπινόντ Ντας δεν είναι δολοφόνος.
Και η υπεράσπιση θα το αποδείξει σε αυτό το δικαστήριο.
ΣΤΟΥΝΤΙΟ ΚΑΝΑ
Παρμίντερ!
Πάρε. Το εισιτήριο για το τρένο.
Κατεβαίνεις στην Πούνε. Τη Νίλο θα τη φέρω εγώ.
Μέχρι να μάθει η οικογένεια ότι λείπεις, θα έχετε παντρευτεί.
Ευχαριστώ.
Η ημερομηνία του γάμου ορίστηκε!
-Πήγαινε, έχω δουλειά. -Κι εγώ για δουλειά ήρθα.
Για να δώσω γλυκά στον Παρμίντερ. Έλα, αδερφέ, φάε.
-Όχι, ευχαριστώ. -Ο αδερφός μου παντρεύεται.
-Όχι. -Ακούστε, παιδιά!
Ελάτε να πάρετε γλυκά.
Ο αδερφός μου παντρεύεται. Έλα.
-Τι κάνεις; -Πάρε.
Σου είπα να φύγεις.
Μη θυμώνεις, Τζέι. Μας κοιτάει ο κόσμος.
Οι κατάσκοποι του Πρατάπ είναι παντού.
Αλήθεια; Εσύ δεν είσαι ο μεγαλύτερος κατάσκοπός του;
Πώς το κατάλαβες;
Φεύγω τώρα, εντάξει;
Τα λέμε, αδερφέ.
Το συνεργείο φεύγει για Παχάλγκαμ στις 20 του άλλου μηνός.
Θα πάρετε το τρένο για Πούνε μια μέρα πριν. Εντάξει;
Από εκεί, ο Παρμίντερ θα μας πάει στην αγροικία του στη Λοναβάλα.
Θα φέρουμε ιερέα...
Μια στιγμή!
Είσαι μουσουλμάνα.
Είναι πρόβλημα;
Με όλα αυτά...
Μέσα στον χαμό, ξέχασα να ρωτήσω
αν θες να τηρήσεις κάποιο έθιμο.
Δεν χρειάζεται.
Αν το ζευγάρι είναι έτοιμο, ποιος χρειάζεται τα έθιμα;
Φοβάμαι, Τζέι.
Γιατί;
Αυτή η ταινία σημαίνει πολλά για σένα.
Ο κύριος Ρόι πάει πια.
Οι Αμερικάνοι σε εμπιστεύονται, γι' αυτό σε στηρίζουν.
Ελπίζω ο γάμος μας να μη δημιουργήσει πρόβλημα.
Οι Αμερικάνοι χρηματοδοτούν την ταινία.
Και θα γυρίσω καλή ταινία.
Τα υπόλοιπα είναι προσωπικά.
Έτσι;
Εκπληκτικό!
Παγιδεύσαμε το τηλέφωνο της κοπέλας για να πιάσουμε τον Μαντάν Κουμάρ.
Γι' αυτό έχει πλάκα η σόουμπιζ.
Βάζεις κοριό σε έναν, και ξεσκεπάζονται τα μυστικά όλων.
Όπως και με τους πολιτικούς.
Τη νύχτα της 18ης Ιουλίου 1947, ξέσπασαν ταραχές στο Λάκναου.
Και τι είδες εκεί;
Ο Τζαμσέντ φώναζε από το όχημα. Ζητούσε βοήθεια.
Αλλά ο Μπινόντ...
Ο Μπινόντ...
Αντί να τον λυπηθεί,
τον χτυπούσε και τον κλοτσούσε.
Τον άφησε αναίσθητο.
Εκείνη τη μέρα, ήρθε να δει τον Τζαμσέντ.
Ο Τζαμσέντ τον εμπιστεύτηκε.
Και αυτός το εκμεταλλεύτηκε.
Θα υποφέρει. Για το υπόλοιπο της ζωής του.
Όταν ο Μπινόντ Ντας γνώρισε τον Τζαμσέντ,
του συστήθηκε ως Σούντερ.
Αν ο Μπινόντ Ντας δεν είχε κακή πρόθεση,
γιατί έκρυψε την πραγματική του ταυτότητα;
Τον πελάτη μου τον έστειλε στο Λάκναου το αφεντικό του, ο αείμνηστος Σρίκαντ Ρόι.
Κύριε πρόεδρε, η υπόθεση είναι απλή.
Ο Μπινόντ Ντας νοίκιασε αμάξι με το οποίο σκόπιμα πήρε τον Τζαμσέντ Καν.
Ένσταση για τη λέξη "σκόπιμα".
Ο Τζαμσέντ Καν έψαχνε μεταφορικό μέσο.
Ο Μπινόντ Ντας προσφέρθηκε με σκοπό να τον βοηθήσει.
-Ήταν προμελετημένο. -Δεν υπήρχε τίποτα προμελετημένο.
Γιατί ο Τζαμσέντ Καν πήγαινε στον σταθμό εν μέσω ταραχών;
-Αυτό ήταν δικό του θέμα. -Εντελώς.
Δικό του και της κυρίας Σρίκαντ Ρόι, γνωστής και ως Σουμίτρα Κουμάρι.
Κύριε πρόεδρε, η Σουμίτρα Κουμάρι έφευγε με τον Τζαμσέντ Καν για το Καράτσι.
Θα ήθελα να ρωτήσω την υπεράσπιση γιατί η Σουμίτρα Κουμάρι
να το σκάσει για το Καράτσι.
Η θεωρία ότι ο Τζαμσέντ Καν θα έφευγε μαζί της είναι ένα επινόημα.
Απολύτως αβάσιμη.
Η κυρία Σρίκαντ Ρόι...
Ο κόσμος γνωρίζει τη Σουμίτρα Κουμάρι με το όνομά της.
Δεν είναι απλώς σύζυγος του κυρίου Σρίκαντ Ρόι.
Ακόμα και στις Ταινίες Ρόι, το όνομά της ήταν ισότιμο με του Σρίκαντ Ρόι.
"Κυρία Σρίκαντ Ρόι" είναι το επίσημο όνομά της, κυρία μου.
Η κυρία Σρίκαντ Ρόι, παντρεμένη γυναίκα, ήταν ερωτευμένη με τον Τζαμσέντ Καν.
-Αυτό δεν έχει σχέση με την υπόθεση! -Έχει σχέση!
Να η απόδειξη.
-Ένσταση! -Απορρίπτεται.
Σύμφωνα με τον Μπινόντ Ντας, ο ίδιος ο αείμνηστος Σρίκαντ Ρόι
έπιασε τη Σουμίτρα Κουμάρι στα πράσα μέσα στο τρένο.
Η κυρία Ρόι δεν σκόπευε να πάει στη Βομβάη εκείνο το βράδυ, κύριε πρόεδρε.
Πήγαινε στο Καράτσι, όπως και ο Τζαμσέντ Καν.
Ο Τζαμσέντ Καν το έσκαγε μαζί της.
-Θα πείτε κάτι για τις φωτογραφίες... -Κύριε πρόεδρε!
Θα ήθελα να καλέσω τον Μπινόντ Ντας ως μάρτυρα.
Ένσταση!
Το αίτημα γίνεται δεκτό.
Κύριε Ντας, πήγατε στο Λάκναου με εντολή του Σρίκαντ Ρόι;
Ναι.
Πήγατε και βρήκατε τη Σουμίτρα Κουμάρι,
και της δείξατε τις φωτογραφίες της με τον Τζαμσέντ Καν.
Ναι.
Αυτό ήταν προσωπικό θέμα του ζευγαριού.
Ο ίδιος ο κύριος Ρόι μου έδειξε αυτές τις φωτογραφίες.
Δεν είχα δει ποτέ τον ντετέκτιβ Καπούρ.
Ζητήσατε από τη Σουμίτρα Κουμάρι να επιστρέψει στη Βομβάη.
Αλλά εσείς γιατί δεν επιβιβαστήκατε στο τρένο για τη Βομβάη;
Δεν πίστευα ότι θα κατάφερνα να πείσω τη Σουμίτρα Κουμάρι.
Ήταν ερωτευμένη με τον Τζαμσέντ.
Αν πήγαινε μαζί του στο Καράτσι,
οι Ταινίες Ρόι και όλοι οι υπάλληλοί τους θα ζημιώνονταν πολύ.
Έτσι, σκέφτηκα να μιλήσω εγώ στον Τζαμσέντ.
Παριστάνοντας τον Σούντερ, έναν υπεύθυνο τροφοδοσίας;
Δεν θα άκουγε έναν ταπεινό υπάλληλο των Ταινιών Ρόι.
Κύριε Μπινόντ Ντας...
θέλατε να γίνετε Μαντάν Κουμάρ.
Ήθελα να γίνω ηθοποιός.
Φοβόσασταν μη χάσετε αυτήν την ευκαιρία
να γίνετε ο Μαντάν Κουμάρ, έτσι δεν είναι;
Ναι.
Θεωρούσατε ότι ήσασταν ικανός να γίνετε ο Μαντάν Κουμάρ;
Ναι, το θεωρούσα.
Θεωρούσατε ότι ήσασταν πιο ικανός από τον Τζαμσέντ Καν;
Ναι, το θεωρούσα.
Ήμουν πιο ικανός.
Ζηλεύατε τον Τζαμσέντ Καν. Είχατε θυμώσει μαζί του.
-Θέλατε να πάρετε τη θέση του, κύριε Ντας. -Ναι!
Κάθε ηθοποιός θυμώνει όταν παίρνει κάποιος άλλος τον ρόλο που θέλει.
Δεν είν' όλοι οι ηθοποιοί φονιάδες.
Όμως, εσείς είστε.
Κύριε Μπινόντ Ντας, ή αλλιώς Μαντάν Κουμάρ, είστε δολοφόνος.
Ακόμα και μετά τη συζήτηση με τον Τζαμσέντ, δεν επιστρέψατε.
Ακόμα και μετά τις ταραχές, μείνατε εκεί.
Παρακολουθούσατε τον Τζαμσέντ.
Είδατε μια ευκαιρία και τον βάλατε στο αμάξι.
Ήθελα να μάθω αν πήγαινε στο Καράτσι ή στη Βομβάη.
Όχι, τον πήρατε με πρόθεση να τον σκοτώσετε.
-Ένσταση! -Δεν τελείωσα.
Προσπαθήσατε να τον σκοτώσετε στο αμάξι, κι αυτός προσπάθησε να σωθεί.
-Μου ρίχτηκε πρώτος. -Όχι. Τον ζηλεύατε.
Αρχίσατε να παλεύετε, και το αμάξι αναποδογύρισε.
Το όχημα έπιασε φωτιά. Εσείς βγήκατε.
Όμως, βεβαιωθήκατε ότι ο Τζαμσέντ Καν δεν θα μπορούσε να βγει.
Τον αφήσατε αναίσθητο.
Μου ρίχτηκε πρώτος, δεν θα μπορούσα να τον σώσω.
-Ψεύδεστε! -Έχω μάρτυρα.
Ποιον;
Τον Τζέι Κανά.
Ούτε λέξη εναντίον του Μαντάν Κουμάρ. Μόνο γεγονότα.
ΕΘΝΙΚΟΣ ΚΗΡΥΚΑΣ ΗΡΩΑΣ Ή ΔΕΙΛΟΣ;
Δεν γινόταν να φύγω, Νίλο.
Με κάλεσαν στο δικαστήριο.
Θα είμαστε μαζί αργά ή γρήγορα, Τζέι.
Πιστεύω σ' εσένα.
Τζέι.
Είσαι καλά;
Είχα κρυφτεί, Νίλο.
Είδα τον Μπινόντ να μπαίνει στο δρομάκι και να κρύβεται.
Όταν κοίταξα, οι ταραχοποιοί είχαν περικυκλώσει τον Τζαμσέντ.
Δεν πήγες να σώσεις τον Τζαμσέντ;
Νομίζω ότι φοβήθηκα.
Πώς θα νιώσει ο κόσμος
όταν ανακαλύψει ότι ο ήρωάς του φοβήθηκε;
Δεν είναι άνθρωποι οι ήρωες;
Οι ήρωες είναι ήρωες.
Αν θέλεις να παραμείνεις ήρωας στην οθόνη,
μη φερθείς ως άνθρωπος στη δίκη.
Είχα κρυφτεί, Νίλο.
Είδα τον Μπινόντ να μπαίνει στο δρομάκι και να κρύβεται.
Όταν κοίταξα, οι ταραχοποιοί είχαν περικυκλώσει τον Τζαμσέντ.
Όταν μας είπε ο Μαντάν Κουμάρ για τον Κανά, βάλαμε κοριούς στο στούντιο.
Εσύ μας πήρες τον Τζέι Κανά.
Δικό σου πρόβλημα πια.
Και βάλ' του λίγο μυαλό.
Πες του να μην το παίξει ήρωας στη δίκη. Για το δικό σου και το δικό του καλό.
Ήρθε ο Τζέι Κανά, πάμε!
-Όλα έτοιμα; -Ναι, όλα έτοιμα.
-Έτοιμος; -Έλα.
Ησυχία, παρακαλώ.
Η κατάθεση του Τζέι ξεκίνησε.
Θα έρθει μόλις τελειώσει.
Λοιπόν, 18 Ιουλίου 1947.
Θυμάστε εκείνη τη νύχτα;
Δεν θα την ξεχάσω ποτέ.
Πείτε στο δικαστήριο τα γεγονότα εκείνης της νύχτας με δικά σας λόγια.
Οι ταραχές εντείνονταν στο Λάκναου.
Θα έφευγα με τρένο για Καράτσι.
Έδωσα στον Τζαμσέντ το εισιτήριό του.
Θα ανταμώναμε στον σταθμό.
Κατευθυνόμουν προς τον σταθμό Τσάρμπαχ,
όταν κάποιοι ταραχοποιοί σκότωσαν τον οδηγό μου.
Έτρεξα να σωθώ και κρύφτηκα σε ένα σοκάκι.
Είδα ένα αναποδογυρισμένο όχημα.
Νόμιζα ότι ήταν από τις ταραχές.
Ένας τραυματισμένος άντρας είχε εγκλωβιστεί στο αμάξι.
Γνωρίζατε αυτόν τον άντρα;
Ο Τζαμσέντ Καν.
Είχε εγκλωβιστεί και ο Μπινόντ Ντας στο όχημα;
Κύριε Τζέι Κανά, δεν σας άκουσα.
Ο Τζαμσέντ Καν ήταν αναίσθητος.
Ο Μπινόντ Ντας...
Ο Μπινόντ Ντας, τι;
Είδα και τον Μπινόντ Ντας, δίπλα στο αμάξι.
Ησυχία, παρακαλώ, ησυχία.
Ησυχία, παρακαλώ.
Ώστε είδατε τον Μπινόντ Ντας να επιτίθεται στον Τζαμσέντ Καν;
Παρακαλώ, απαντήστε, κε Τζέι Κανά!
Είδατε τον κατηγορούμενο να επιτίθεται στον Τζαμσέντ Καν;
Παρακαλώ, απαντήστε, κύριε Κανά!
Όταν είδα τον Μπινόντ Ντας, χτυπούσε τον Τζαμσέντ Καν.
Ησυχία, παρακαλώ. Ησυχία στην αίθουσα, παρακαλώ.
Τελειώσαμε, κύριε πρόεδρε. Δεν έχουμε άλλες ερωτήσεις.
Αλλά κάνοντας αυτό, έκανε χάρη στον Τζαμσέντ.
Μετά την ανατροπή του αυτοκινήτου, ο Τζαμσέντ τραυματίστηκε άσχημα.
Ο Μπινόντ προσπάθησε, μα δεν μπόρεσε να τον βοηθήσει.
Σε αυτήν την περίπτωση, κανείς δεν θα μπορούσε.
Τζαμσέντ!
Γι' αυτό ο Μπινόντ τον χτύπησε και τον άφησε αναίσθητο.
Για να αποφύγει τον φριχτό θάνατο από τους ταραχοποιούς.
Τζέι, όχι.
Πάμε.
Ο Μπινόντ δεν σκότωσε κανέναν.
Μάλιστα, μου έσωσε τη ζωή.
Ησυχία, παρακαλώ.
Όταν πρωτοσυναντηθήκαμε...
σε έσωσα από την αστυνομία.
Υποθέτω ότι είμαστε πάτσι τώρα.
Τώρα είμαστε πάτσι, κύριε.
Σου ξεπλήρωσα και το δάνειο και τη χάρη.
ΣΤΟΥΝΤΙΟ ΚΑΝΑ
Το συνεργείο φεύγει για Παχάλγκαμ στις 20 του άλλου μηνός.
Θα πάρετε το τρένο για Πούνε μια μέρα πριν.
Από εκεί, ο Παρμίντερ θα μας πάει στην αγροικία του στη Λοναβάλα.
Θα φέρουμε ιερέα...
Μια στιγμή!
Είσαι μουσουλμάνα.
Είναι πρόβλημα;
Με όλα αυτά... Μέσα στον χαμό, ξέχασα να ρωτήσω
αν θες να τηρήσεις κάποιο έθιμο.
Ο Τζέι Κανά μόλις απέφυγε ένα σκάνδαλο.
Αν υπάρξει κι άλλο σκάνδαλο, οι Αμερικάνοι θα αφήσουν την ταινία του.
Και...
έχουν ηχογραφήσει κι άλλα.
Τον Τζέι να λέει στην κοπέλα κάτι που δεν είπε στο δικαστήριο.
Δεν μπορείς να με αναγκάσεις, πατέρα.
Δεν θα προδώσω τη Νιλουφέρ.
Και η Κίραν; Τι θα γίνει με την Κίραν;
Εντάξει. Πήγαινε.
Αλλά μην ξεχνάς ένα πράγμα.
Ο κύριος Ρόι δεν είναι εδώ για την ταινία σου.
Οι Ρώσοι σε μισούν. Εκνεύρισες τους Αμερικάνους.
Μόνο αυτό το στούντιο έχεις.
Κοίτα, γιε μου!
Αν φύγεις σήμερα από το Στούντιο Κανά,
δεν θα μπορέσεις να γυρίσεις ποτέ.
Ο Πρατάπ Σινγκ δεν θα λυπηθεί το στούντιο ούτε τον Τζέι Κανά. Εντάξει;
Κάποιος του αποκάλυψε τη συνομιλία σου με τη Νιλουφέρ στο τηλέφωνο.
Εσύ αποφασίζεις.
Θέλεις το στούντιο ή τη γυναίκα;
ΤΖΕΪ ΚΑΝΑ - ΝΙΛΟΥΦΕΡ Ο ΤΑΞΙΤΖΗΣ
Μπορούσες να μου τηλεφωνήσεις, Σουμίτρα. Θα ερχόμουν στο γραφείο σου.
Πάει το γραφείο, κύριε αρχισυντάκτη.
Σκέφτηκα ότι είναι καλύτερα να τα πούμε από κοντά.
Όλα καλά;
Όλοι ανέφεραν ελάχιστα πράγματα για τη δίκη του Μαντάν Κουμάρ.
Κι εσύ
όχι απλώς δεν την έκανες πρωτοσέλιδο, αλλά δεν δημοσιεύεις καν κύριο άρθρο.
Τα νέα περί κρατικής αναδιοργάνωσης δεν μου αφήνουν πολύ χώρο.
Δεν σου αφήνουν χώρο...
Ο κύριος Ρόι έχασε το στούντιο στον τζόγο.
Ό, τι απέμεινε, το ξόδεψα σε αυτήν την υπόθεση.
Για να δει ο κόσμος το πραγματικό πρόσωπο του Μαντάν Κουμάρ.
Θες μια συμβουλή, Σουμίτρα;
Το λέω ως φίλος.
Μην καταστραφείς εσύ για να καταστρέψεις κάποιον άλλο.
Εσύ θα χάσεις.
Καλά τα λες, κύριε αρχισυντάκτη.
Αλλά είναι λίγο αργά.
Αν σου το είχα πει νωρίτερα,
μπορεί να μη σου άρεσε.
Ας πιούμε σ' αυτό.
Έλα, κύριε αρχισυντάκτη.
Όταν η η Σουμίτρα Κουμάρι προσφέρει ένα τσάι ή ένα ποτό,
κανείς δεν το αρνείται.
Κράτα το φλασκί.
Για να με θυμάσαι.
ΡΑΤΖΜΑΧΑΛ
ΤΑΙΝΙΕΣ ΡΟΪ
Μπορώ να έχω λίγο φαγητό, κύριε;
-Τι θέλεις; -Ό, τι να 'ναι.
-Αλλά δεν έχω λεφτά. -Άντε χάσου!
Θα σε ξεπληρώσω σε λίγες μέρες.
Η νύφη μου μου έδωσε κοσμήματα, αλλά κάποιος μου έκλεψε την τσάντα.
-Θα δουλέψω εδώ μερικές μέρες. -Εκεί είναι για τους ζητιάνους.
Άντε χάσου!
Τα έχασα όλα σε μια βραδιά
Ούτε τ' αστέρια δεν φωτίζουν πια
Όλα ήταν καλά Μα τίποτα δεν είναι όπως παλιά
Ούτε τ' αστέρια δεν φωτίζουν πια
Τα έχασα όλα σε μια βραδιά
Τίποτα αισιόδοξο δεν βλέπω πουθενά
Τα χρώματα χάθηκαν Μαύρα βάφτηκαν όλα ξαφνικά
Τίποτα αισιόδοξο...
Δεν βλέπω πουθενά
Τι κι αν γύρω έχει πλήθος
Όλοι μας είμαστε μόνοι
Ο κόσμος γύρω ξεφαντώνει
ΚΥΡΙΟΣ ΜΑΝΤΑΝ ΚΟΥΜΑΡ
Μα όλοι μας είμαστε μόνοι
Σε όποια γνώρισα στη ζωή μου
Έδωσα την καρδιά και την ψυχή μου
Του παιχνιδιού τους κανόνες αγνοώντας
Τα έχασα όλα χαμογελώντας
Με κορόιδεψε άσχημα ο κόσμος
Κι έτσι, έμεινα μόνος
Η Σουμίτρα Κουμάρι δεν θα ξαναενοχλήσει τον Μαντάν Κουμάρ.
Τι πανηγύρια είναι αυτά
Ο κόσμος γιορτάζει την ψευτιά
ΕΘΝΙΚΗ ΑΠΩΛΕΙΑ Ο ΘΑΝΑΤΟΣ ΤΗΣ ΗΘΟΠΟΙΟΥ ΚΑΙ ΠΑΡΑΓΩΓΟΥ ΣΟΥΜΙΤΡΑ ΚΟΥΜΑΡΙ
Και μόλις σβήσει η φωτιά
Τον ήλιο χαιρετά ξανά
Υποφέρω απ' του κόσμου την ψευτιά
Μόνο με άφησαν όλοι πια
Μα όλοι μόνοι είμαστε τελικά
Όλοι μόνοι είμαστε τελικά
Τι κι αν γύρω έχει πλήθος
Όλοι μας είμαστε μόνοι
ΤΖΑΜΣΕΝΤ ΚΑΝ ΩΣ ΜΑΝΤΑΝ ΚΟΥΜΑΡ ΔΟΚΙΜΑΣΤΙΚΟ
Όλοι μας είμαστε μόνοι
Ας φουντώσει η γιορτή κι η αγάπη ας υψωθεί
Το όνειρο παντού να αναστηθεί
Τι κι αν τρελαθούμε Τι κι αν ξεχαστούμε
Τα όνειρά μας παντού θα εξαπλωθούν
Τα όνειρά μας από άλλους θα αναστηθούν
Τα όνειρά μας παντού θα εξαπλωθούν
ΤΑΙΝΙΕΣ ΡΟΪ
Υποτιτλισμός: αβακαλόπ
Επιμέλεια: Αγγελική Πανοτάρα